2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 747 της 29 Οκτ./12 Νοεμ. 1960 (ΦΕΚ Α΄ 181) Περί διαφημίσεως των υπό των Φαρμακείων πωλουμένων μη φαρμακευτικών ειδών. Έχοντες υπ’ όψει: 1)Τας διατάξεις του άρθρ. 13 του Νόμ. 4041/60 ˝περί τροποποιήσεως και συμπληρώσεως του Ν.Δ. 3619/56 ˝περί συστάσεως και οργανώσεως Ενώσεως ιδιοκτητών Ημερησίων Επαρχιακών Εφημερίδων˝, του Νόμ. 3505/56, ως και άλλων τινών διατάξεων σχετικών προς τον Τύπον. 2)Την υπ’ αριθ. Δ.2761/26.5.58 υπουργικήν απόφασιν (Φ.Ε.Κ. Β΄ 154/58). 3)Την υπ’ αριθ. 501 Ζ/59 υπουργικήν απόφασιν (Φ.Ε.Κ. Β΄ 5/7.1.59). 4)Την υπ’ αριθ. 575/60 γνωμοδότησιν του Συμβουλίου της Επικρατείας, προτάσει των Ημετέρων επί της Προεδρίας Κυβερνήσεως και Κοινωνικής Προνοίας Υφυπουργών, απεφασίσαμεν και διατάσσομεν: Άρθρον μόνον.-Επιτρέπεται η δια του ραδιοφώνου και του Τύπου διαφήμισις των εν τοις Φαρμακείοις πωλουμένων ιατρικών βοηθημάτων, καλλυντικών, οπτικών, ορθοπεδικών ειδών και ειδών αναπτύξεως βρεφών και παίδων, των διατάξεων των άρθρ. 18 και 19 του από 20/27.9.55 Β.Δ/τος ˝περί θέσεως εν ισχύϊ Κώδικος Ελληνικής Φαρμακευτικής Δεοντολογίας˝, μη εφαρμοζομένων εν προκειμένω. 